Tunku Idris Iskandar

Yang Amat Mulia **Tunku Idris Iskandar Al-Haj ibni Sultan Ibrahim** (diputerakan pada 25 Disember 1987 di Johor Bahru, Johor) merupakan Tunku Temenggong Johor. Beliau merupakan anakanda ketiga dan putera kedua kepada Sultan Johor, Sultan Ibrahim dan Permaisuri Johor, Raja Zarith Sofiah.

## Biografi
Tunku Idris merupakan anakanda ketiga dan putera kedua kepada pasangan DYMM Sultan Johor Sultan Ibrahim ibni Almarhum Sultan Iskandar dan DYMM Permaisuri Johor Raja Zarith Sofiah binti Almarhum Sultan Idris Shah. Beliau juga merupakan adinda kepada DYAM Tunku Mahkota Johor Tunku Ismail ibni Sultan Ibrahim.

Tunku Idris pernah mengikuti kursus penerbangan di Akademi Penerbangan Integrasi (IAC) di Perak dan menjawat jawatan sebagai Juruterbang Tentera Darat di Rejimen 881 Pasukan Udara Tentera Darat, Kem Mahkota, Kluang, Johor.

Tunku Idris menyertai perkhidmatan Tentera Darat Malaysia (TDM) melalui pengambilan Tauliah Jangka Pendek ke-70 pada 16 Februari 2006. Pada 28 Jun 2021, beliau telah menyertai perkhidmatan Tentera Laut Diraja Malaysia (TLDM) dan menjawat jawatan sebagai Juruterbang Helikopter Skuadron 501 di KD Rajawali, Pangkalan TLDM Lumut.

## Peranan
Tunku Idris dikurniakan gelaran Tunku Temenggong Johor pada 22 Februari 2010. Beliau juga pernah dilantik sebagai Pemangku Raja Johor selama ketiadaan Sultan dan Tunku Mahkota Johor di dalam negeri Johor pada 29 September 2012 hingga 19 Oktober 2012.

## Terasul, gelaran, kurniaan dan lambang

### Terasul dan gelaran
***25 Disember 1987 - 23 Januari 2010**: *Yang Amat Mulia* Tunku Idris Iskandar Ismail Abdul Rahman ibni Tunku Ibrahim Ismail
***23 Januari 2010 – 22 Februari 2010**: *Yang Amat Mulia* Tunku Idris Iskandar Al-Haj ibni Sultan Ibrahim
***22 Februari 2010 – 29 September 2012**: *Yang Amat Mulia* Tunku Idris Iskandar ibni Sultan Ibrahim, Tunku Temenggong Johor
***29 September 2012 – 19 Oktober 2012**: *Yang Amat Mulia Tunku Temenggong* Idris Iskandar ibni Sultan Ibrahim, Pemangku Raja Johor
***19 Oktober 2012 – kini**: *Yang Amat Mulia* Tunku Idris Iskandar Al-Haj ibni Sultan Ibrahim, Tunku Temenggong Johor
* Jawi: 

## Darjah kebesaran

### Kurniaan Johor
:
*  Darjah Kerabat Johor Yang Amat Dihormati Pangkat Pertama (DK I, 22.11.2012)
*  Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ, 8.4.2008)
*  Darjah Sultan Ibrahim Johor Yang Amat Disanjungi Pangkat Pertama, Dato’ Sri Mulia Sultan Ibrahim Johor (SMIJ, 30.3.2015)
*  Pingat Ibrahim Sultan Pangkat Pertama (PIS I)
*  Pingat Sultan Ibrahim Pangkat Pertama (PSI I, 23.3.2017)
*  Pingat Kemahkotaan Sultan Iskandar
*  Pingat Kemahkotaan Sultan Ibrahim Pangkat Pertama (23 Mac 2015)

### Kurniaan Persekutuan Malaysia
:
*   Pingat Perkhidmatan Am (PPA)
*  Pingat Pertabalan Yang di-Pertuan Agong XVI (30 Julai 2019)
*  Pingat Pertabalan Yang di-Pertuan Agong XVII (20 Julai 2024)
### Kurniaan Kedah
:
*  Pingat Pertabalan Sultan Sallehuddin (22 Oktober 2018)
### Kurniaan Perlis
* :
*  Pingat Jubli Perak Tuanku Syed Sirajuddin Jamalullail (17 April 2025)

### Kurniaan Perak
:
*  Pingat Jubli Perak Sultan Azlan Shah (3 Februari 2009)
*  Pingat Pertabalan Sultan Nazrin Shah (6 Mei 2015)

### Kurniaan Luar Negara
 
*  Pingat Jubli Emas Sultan Brunei (5 Oktober 2017)

## Keturunan



## Rujukan